CELEX: C2004/262/58
Language: lv
Date: 2004-10-23 00:00:00
Title: Lieta T-264/04: Prasība pret Eiropas Savienības Padomi, ko World Wide Fund for Nature European Policy Programme iesniedza 2004. gada 30. jūnijā

23.10.2004   
            
            
               LV
            
            
               Eiropas Savienības Oficiālais Vēstnesis
            
            
               C 262/30
            
         Prasība pret Eiropas Savienības Padomi, ko World Wide Fund for Nature European Policy Programme iesniedza 2004. gada 30. jūnijā
   (Lieta T-264/04)
   (2004/C 262/58)
   tiesvedības valoda – angļu
   Eiropas Kopienu Pirmās instances tiesā 2004. gada 30. jūnijā izskatīšanai ir iesniegta prasība pret Eiropas Savienības Padomi, ko cēla World Wide Fund for Nature European Policy Programme, Brisele, (Beļģija), kuru pārstāv R. Haynes, Barrister.
   Prasītāja prasījumi Pirmās instances tiesai ir šādi:
   
               —
            
            
               atcelt apstrīdēto Padomes 2004. gada 30. aprīļa lēmumu par Padomes atteikumu atklāt dokumentu, ko tā identificējusi atbilstoši iesniedzēja pieprasījumam.
            
         Pamati un galvenie argumenti
   Atbilstoši Regulas 1049/2001 (1) 6. pantam prasītājs vērsās pie Padomes ar 2004. gada 23. februāra vēstuli par pieprasījumu saņemt informāciju par jautājumu “PTO - Atbalsts un Tirdzniecība pēc Cancun [konferences]”, (kas bija Komisijas 2003. gada 19. decembra sanāksmes “ EK 133. pants” darba kārtībā). Ar 2004. gada 17. marta vēstuli Padome norādīja, ka saistībā ar prasītāja pieteikumu, un esot vienisprātis ar Komisijas viedokli, dokumenta atklāšana tiek atteikta, pamatojoties uz to, ka Cancun konferences apskats aptver plašu jautājumu loku un, ka šāda dokumenta atklāšana varētu kaitēt Eiropas Savienības komerciālām interesēm un varētu negatīvi ietekmēt ekonomiskās attiecības ar trešajām valstīm. Prasītājam tika darīts zināms, ka Komisijas sanāksmes protokols nav ticis sastādīts.
   Atbilstoši 7. panta 2. punktam 2004. gada 5. aprīļa Regulā Nr. 1049/2001, prasītājs 2004. gada 5. aprīlī iesniedza atkārtotu pieteikumu. Padome atkārtoti noraidīja pieteikumu ar apstrīdēto lēmumu, balstoties uz iepriekš minēto pamatojumu.
   Uzturot prasību par apstrīdētā lēmuma atcelšanu, prasītājs apgalvo, ka Padome ir kļūdaini novērtējusi attiecīgās atbilstošās informācijas slepenības pakāpi, nav sniegusi sava lēmuma pamatojumu un nav pareizi piemērojusi samērīguma principu, izvērtējot daļējas [informācijas] atklāšanas iespēju.
   
      (1)  Eiropas Parlamenta un Padomes 2001. gada 30. maija regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 31. 05. 2001., 43. - 48.lpp.).